**Ministru kabineta noteikumu projekta**

**„Grozījums Ministru kabineta 2014. gada 23. decembra noteikumos Nr. 809 „Amerikas peru puves uzraudzības, kontroles un apkarošanas kārtība””**

**sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | | Ministru kabineta noteikumu projekts „Grozījums Ministru kabineta 2014. gada 23. decembra noteikumos Nr. 809 „Amerikas peru puves uzraudzības, kontroles un apkarošanas kārtība”” (turpmāk – noteikumu projekts) sagatavots, pamatojoties uz Veterinārmedicīnas likuma 25. panta 17. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Patlaban spēkā ir Ministru kabineta 2014. gada 23. decembra noteikumi Nr. 809 „Amerikas peru puves uzraudzības, kontroles un apkarošanas kārtība” (turpmāk – noteikumi Nr. 809).  Ministru kabineta 2016. gada 7. jūnija noteikumi Nr. 354 „Grozījumi Ministru kabineta 2014. gada 15. jūlija noteikumos Nr. 393 „Lauksaimniecības un akvakultūras dzīvnieku, to ganāmpulku un novietņu reģistrēšanas kārtība, kā arī lauksaimniecības dzīvnieku apzīmēšanas kārtība”” precizē terminu „novietne”, svītrojot vārdus "un kura veido vienu epidemioloģisko vienību". Līdz ar to ir nepieciešams arī noteikumos Nr. 809 precizēt terminu „pastāvīgā bišu turēšanas novietne”, kas nosaka, ka tā ir atsevišķa norobežojama platība, kas ir reģistrēta Lauksaimniecības datu centrā bišu saimju pastāvīgai turēšanai un veido vienu epidemioloģisko vienību. Ievērojot minēto, ir sagatavots noteikumu projekts, ar kuru tiek precizēts termins „pastāvīgā bišu turēšanas novietne”, svītrojot vārdus „un veido vienu epidemioloģisko vienību”.  Noteikumu projektā precizētais termins novērsīs pretrunas starp normatīvajiem aktiem un ļaus kontrolējošai institūcijai atbilstoši īstenot dzīvnieku infekcijas slimību uzraudzību un kontroli.  Minētās problēmas noteikumu projekts atrisinās pilnībā. |
| 3. | Projekta izstrādē iesaistītās institūcijas | | Pārtikas un veterinārais dienests |
| 4. | Cita informācija | | Novietnē var būt viena vai vairākas epidemioloģiskās vienības (dzīvnieks vai dzīvnieku grupa, starp kuriem pastāv epidemioloģiskā (epizootoloģiskā) saikne, kas nodrošina vienādu iespēju inficēties ar infekcijas slimību ierosinātāju), tāpēc „novietni” pēc būtības nevar pielīdzināt „epidemioloģiskai vienībai”, un tas savukārt nozīmē, ka esošais termina „novietne” skaidrojums ir neprecīzs un maldinošs. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz dzīvnieku īpašniekiem vai turētājiem, kas audzē un tur bišu saimes. Pēc Lauksaimniecības datu centra informācijas, Latvijā 2016. gada 1. janvārī bija reģistrētas 92 908 bišu saimes.  Tāpat noteikumu projekta tiesiskais regulējums attieksies uz 490 pilnvarotajiem veterinārārstiem. | |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. | |
| 3. | Administratīvo izmaksu monetārs novērtējums | Projekts šo jomu neskar. | |
| 4. | Cita informācija | Nav. | |

*Anotācijas III sadaļa – projekts šo jomu neskar.*

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešami grozījumi šādos normatīvajos aktos:  1) Ministru kabineta 2011.gada 20.decembra noteikumos Nr.988 „Kārtība, kādā veic brucelozes profilakses un apkarošanas pasākumus aitām un kazām” (turpmāk – noteikumi Nr.988) (VSS – 686);  2) Ministru kabineta 2012.gada 18.decembra noteikumos Nr.881 „Kārtība, kādā veic brucelozes profilakses un apkarošanas pasākumus govīm” (turpmāk – noteikumi Nr.881) (VSS – 687);  3) Ministru kabineta 2013.gada 29.janvāra noteikumos Nr.63 „Kārtība, kādā veic brucelozes profilakses un apkarošanas pasākumus cūkām” (turpmāk – noteikumi Nr.63) (VSS – 685);  4) Ministru kabineta 2014.gada 20.maija noteikumos Nr.251 „Kārtība, kādā aitu sugas dzīvniekiem veic slimības *Maedi-Visna* uzraudzību, kontroli un apkarošanu” (turpmāk – noteikumi Nr.251) (VSS – 684).  Minētajos normatīvajos aktos nepieciešams precizēt novietnes definīciju, svītrojot no tās vārdus „veido vienu epidemioloģisko vienību”.  Noteikumi Nr.988, noteikumi Nr.881, noteikumi Nr.63 un noteikumi Nr.251 ar noteikumu projektu ir virzāmi vienotā paketē. |
| 2. | Atbildīgā institūcija | Par normatīvo aktu projektu sagatavošanu ir atbildīga Zemkopības ministrija. |
| 3. | Cita informācija | Nav. |

*Anotācijas V sadaļa – projekts šo jomu neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu ievietota Zemkopības ministrijas tīmekļa vietnē [www.zm.gov.lv](http://www.zm.gov.lv)  Par noteikumu projektu ir elektroniski informēta Lauksaimnieku organizāciju sadarbības padome, Zemnieku saeima un Latvijas Veterinārārstu biedrība. |
| 2. | Sabiedrības līdzdalība projekta izstrādē | Sabiedrības līdzdalība nav nepieciešama, jo noteikumu projekts ir tehniska rakstura un precizē pastāvīgās bišu turēšanas novietnes definīciju atbilstoši citam spēkā esošam normatīvajam aktam.  Lauksaimnieku organizāciju sadarbības padome 2016. gada 1. jūlijā elektroniski saskaņoja noteikumu projektu bez iebildumiem. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Pārtikas drošības, dzīvnieku veselības un vides zinātniskais institūts „BIOR” 2016.gada 21.jūnijā elektroniski saskaņoja noteikumu projektu bez iebildumiem. |

Zemkopības ministrs J.Dūklavs

27.07.2016. 10:14

735

S.Rubene

67027064, Sigita.Rubene@zm.gov.lv